
Informácia  
o podmienkach práva voliť a práva byť volený 
Voľby do orgánov samosprávy obcí sa konajú v sobotu 24. októbra 2026 od 7:00 do 20:00 h. 
Právo voliť   do orgánov samosprávy obcí 
Právo voliť do orgánov samosprávy obcí má občan Slovenskej republiky a cudzinec, ktorý má trvalý pobyt v obci (ďalej len „obyvateľ obce“) a najneskôr v deň konania volieb dovŕši 18 rokov veku. 
Prekážkou práva voliť je zákonom ustanovené obmedzenie osobnej slobody z dôvodu ochrany verejného zdravia, ak osobitný zákon v čase pandémie neustanoví inak. 
Právo byť volený do orgánov samosprávy obcí Za poslanca obecného (mestského) zastupiteľstva, v hlavnom meste Slovenskej republiky Bratislave a v meste Košice aj miestneho zastupiteľstva, môže byť zvolený obyvateľ obce, ktorý má trvalý pobyt v obci, v ktorej kandiduje a najneskôr v deň konania volieb dovŕši 18 rokov veku. 
Za starostu obce, primátora mesta, starostu mestskej časti môže byť zvolený obyvateľ obce, ktorý má trvalý pobyt v obci a najneskôr v deň konania volieb dovŕši 25 rokov veku. Prekážkou práva byť volený je 
· výkon trestu odňatia slobody, 
· právoplatné odsúdenie za úmyselný trestný čin, ak odsúdenie nebolo zahladené, 
· pozbavenie spôsobilosti na právne úkony. 
